Austraalia telekanali Seven Network uudisteankur ei suutnud peita oma tundeid kui mõistis, et Sydney kohviku pantvangidraamas hukkus ta sõber.
Uudisteankur sai otsesaates aru, et kaotas Sydney tragöödias sõbra
Pantvangikriis kestis Sydney Lindti kohvikus 16 tundi ning lõppes politsei eriüksuse rünnakuga, edastab iltasanomat.fi.
Hukkus kolm inimest, kellest üks oli inimesi pantvangi võtnud Man Haron Monis. Lisaks temale kaotasid elu kohviku 34-aastane juht Tori Johnson ja kolme lapse ema, advokaat Katrina Dawson.
Seven Networki uudisteankrud edastasid pantvangidraamat otsesaates. Naissoost uudisteankur murdus kui sai aru, et ta advokaadist sõbranna kaotas elu.
«Ta oli tuntud isik. Ta pere kannatab ja kannatavad veel paljud austraallased,» lausus uudisteankur.
Politsei sõnul hukkus Dawson siis kui kaitses rasedat sõbrannat Monise eest.
Sydney kohvikus oli pantvangis kokku 17 inimest, kellest kolm pääses kõrvaluksest varem põgenema.